It-Triq tal-Ħelsien Imxi ma' tul il-Ħajja taħt it-toqol Tas-salib, Qatt taqta' qalbek meta d-dmugħ tan-niket Tilmaħ qrib. Ibki b'ruħek muġugħa, Fil-biki hemm is-serħ, Għax xħin kull għomma tgħaddi Jixgħel id-dawl ta' ferħ, Tixxettel fik il-ħeġġa, u t-tislima Ta' Ħajr u mħabba tbusek bl-ogħna qima. Jekk qatt tiltaqa' tul il-medda twila Ma' l-għawġ, nissiel tal-kemm, Jekk qatt toħilom sigħat ta' riżq, u flokhom Issib mibegħda u semm, Tibżax, ħabib; rabbi l-egħruq tas-saħħa, Orbot qalbek mat-tama, fa sserraħha: Fis-sema jiddu l-kwiekeb fil-għaxija, Fid-dlam ta' Ħajtek tixgħel triq bid-dija, It-triq tal-ħelsien Miksuba maż-żmien Bil-għeja u t-taħbit Bin-niket imqit; Dwal fiha ferrieħa, kull lewn u sabiħa; Tal-fisara bla dliel, Mogfħinija b'kull ġmiel. Imxi, ħabib, f'dal-baliar tal-ħolqien, Tul it-triq tal-Ħelsien. 6/11/30 Ġuże CHETCUTI